Vadovaujantis pavyzdine sutarties forma, patvirtinta Lietuvos Respublikos

švietimo ir mokslo ministro

2016 m. lapkričio 16 d. įsakymu Nr. V-1011

ĮREGISTRUOTA

Vilniaus universitetas, Filosofijos fakultetas

*(Registracijos vieta)*

Studijų koordinatorė

*(Atsakingo asmens pareigos)*

Marija Tarasova

*(Atsakingo asmens vardas, pavardė ir parašas)*

20\_\_ m.\_\_\_\_\_\_\_\_\_\_\_\_\_\_mėn.\_\_\_\_\_\_d

*(Registracijos data ir numeris)*

STUDENTO PRAKTINIO MOKYMO SUTARTIS

20\_\_\_ m. \_\_\_\_\_\_\_\_\_\_\_\_\_\_\_\_ d. Nr.\_\_\_\_\_\_\_\_\_\_\_\_\_\_\_\_\_

Vilnius

**Vilniaus universitetas,** **Filosofijos fakultetas** *(toliau – aukštoji mokykla),* atstovaujama Filosofijos fakulteto dekano prof. Arūno Poviliūno, veikiančio pagal įgaliojimą (Vilniaus universiteto rektoriaus įgaliojimas 2021 m. sausio 27 d., Nr. RI – 48), **priimančiosios organizacijos pavadinimas** *(toliau – priimanti organizacija),* atstovaujama vadovo Vardas, Pavardė, pareigos, veikiančio pagal įstaigos nuostatus, ir Socialinio darbo bakalauro studijų programos 3 kurso studentas (-ė) **vardas pavardė**, gimimo data arba asmens kodas, nuolatinės gyvenamosios vietos adresas *(toliau kartu vadinami šalimis),* sudaro šią sutartį:

I. BENDROSIOS NUOSTATOS

1. Ši sutartis sudaroma visam praktinio mokymo priimančioje organizacijoje (toliau – praktika) laikotarpiui.

2. Studentas atlieka praktiką vadovaujantis profesinės praktikos dalyko aprašu, programa (1 pridedamas dokumentas „Socialinio darbo praktika“) ir planu (2 pridedamas prie sutarties dokumentas „Praktikos planas“). Vadovaujantis šiais dokumentais sutartyje nurodoma:

2.1. praktikos tikslas – per praktinę veiklą bei refleksijas stiprinti profesinę kompetenciją (žinių, vertybių ir įgūdžių dermėje), įtvirtinti ir gilinti studijų programoje įgytas žinias, mokytis planuoti intervenciją ir ją įgyvendinti mikro lygmenyje (tiesiogiai dirbant su klientu ir jo sistema).

2.2. numatomi praktikos rezultatai - įgis įgūdžius, reikalingus pagrindinėms socialinio darbuotojo funkcijoms ir darbui atlikti, susipažins su socialinio darbuotojo veiklos sritimis, pareigomis, atsakomybėmis, patobulins gebėjimus taikyti žinias praktikoje, vertinti įvairių socialinių grupių situaciją ir demonstruoti toleranciją skirtingumams veikiant praktikoje, prisitaikyti prie naujų situacijų, veikti komandinio darbo aplinkoje, taikyti adekvačias socialinio darbo intervencijas siekiant kliento įgalinimo ir optimalaus socialinio funkcionavimo, kurti tikslingos pagalbos santykį remiantis kliento vertybių sistema, spręsti kliento ir aplinkos konfliktą sudėtingose ir nenuspėjamose praktinėse situacijose, vadovautis asmeninėmis ir profesinėmis vertybėmis ir jomis grįsti savo profesinę veiklą, demonstruoti savarankiškumą, priimant sprendimus.

2.3. praktikos trukmė – praktika prasideda 202\_-XX-XX ir baigiasi 202\_-XX-XX, praktikos apimtis \_\_ kreditai;

2.4. kitos praktikos atlikimo sąlygos ir tvarka yra pateiktos 1 pridedame dokumente „Socialinio darbo praktika“ ir 2 pridedame prie sutarties dokumente „Praktikos planas“.

II. ŠALIŲ ĮSIPAREIGOJIMAI

3. Aukštoji mokykla įsipareigoja:

3.1. užtikrinti studento, siunčiamo atlikti praktiką, būtiną praktikai teorinį ir praktinį pasirengimą;

3.2. skirti praktikos vadovą – aukštosios mokyklos dėstytoją, kuris studentui padeda parengti ir tvirtina praktikos planą, užtikrina praktikos tikslų pasiekimo priežiūrą ir prireikus kartu su priimančios organizacijos atsakingais darbuotojais (arba valstybės tarnautojais) operatyviai sprendžia su studento atliekama praktika iškilusias problemas;

3.3. aprūpinti priimančios organizacijos paskirtą praktikos vadovą metodinėmis vadovavimo praktikai rekomendacijomis (priemonėmis);

3.5. papildomi aukštosios mokyklos įsipareigojimai – .

4. Priimanti organizacija įsipareigoja:

4.1. suteikti studentui praktinio mokymo vietą praktinio mokymo vietos pavadinimas ir adresas, sudaryti sąlygas praktikos įgyvendinimui, aprūpinti praktikos programos ir plano įgyvendinimui reikalinga informacija ir neatitraukti studento nuo praktinio mokymo užduočių vykdymo;

4.2. užtikrinti, kad studentui būtų paskirtas praktikos vadovas iš kvalifikuotų darbuotojų (arba valstybės tarnautojų), turinčių ne mažesnį kaip 3 metų atitinkamo darbo stažą, su kuriuo studentas detalizuoja praktikos planą, kuris vykdo praktikos priežiūrą, jai pasibaigus, ją įvertina;

4.3. organizuoti būtinus darbuotojų saugos ir sveikatos bei priešgaisrinės saugos instruktažus;

4.4. vadovaudamasi(s) priimančioje organizacijoje veikiančiais nuostatais arba papildomu susitarimu su aukštąja mokykla dėl darbo tvarkos ir sąlygų, užtikrinti studentui darbuotojų saugos ir sveikatos bei higienos normas atitinkančias darbo sąlygas, prireikus aprūpinti studentą praktikai atlikti būtinais darbo įrankiais, darbo drabužiais ir darbo avalyne, kitomis asmeninėmis ir kolektyvinėmis darbuotojų saugos ir sveikatos priemonėmis;

4.5. skirti studentui su studijų bei praktinio mokymo specifika susijusias užduotis bei užtikrinti, kad nebūtų skiriamos su studijų bei praktinio mokymo specifika nesusijusios užduotys nekvalifikuotam darbui atlikti;

4.6. informuoti aukštąją mokyklą apie atliekamos praktikos eigą ir atsižvelgiant į praktikos vadovo įvertinimą išduoti dokumentą apie studento atliktą praktiką;

4.7. informuoti studentą, kuriam praktikos metu suteikiama informacija yra priimančios organizacijos komercinė arba kita paslaptis, neplatinama už priimančios organizacijos ribų, bei apie už šios informacijos platinimą taikomas baudas (jei tokios yra numatytos vidaus dokumentuose);

4.8. papildomi priimančios organizacijos įsipareigojimai – informuoti aukštąją mokyklą apie praktikos drausmės pažeidimus, studento neatvykimą į praktiką; praktikos pabaigoje pateikti užpildytą Praktinės veiklos įvertinimo anketą (pagal VU pateiktą formą).

5. Priimanti organizacija turi teisę leisti studentui savarankiškai, be praktikos vadovo pagalbos, atlikti jam pavestas funkcijas dalyvaujant gamyboje arba teikiant paslaugas, tik tais atvejais, jeigu priimanti organizacija sudaro su studentu darbo sutartį. Rezidentų praktinio mokymo atveju šis punktas gali būti netaikomas vadovaujantis medicinos, odontologijos ir veterinarinės medicinos rezidentūrą reglamentuojančių teisės aktų reikalavimais.

6. Studentas įsipareigoja:

6.1. ne vėliau kaip prieš 5 dienas iki praktikos pradžios parengti praktikos planą ir suderinti su aukštosios mokyklos paskirtu praktikos vadovu ir detalizuoti praktikos planą su priimančios organizacijos paskirtu praktikos vadovu;

6.2. uoliai vykdyti praktinio mokymo užduotis; neatvykęs į praktiką priimančioje organizacijoje, nedelsdamas pranešti apie tai praktikos vadovui, nurodydamas priežastį, o ligos atveju – pateikdamas gydytojo pažymą;

6.3. laikytis priimančios organizacijos steigimo ir veiklos dokumentų, darbo tvarkos taisyklių, susitarimo su aukštąja mokykla dėl darbo tvarkos ir sąlygų nuostatų; laikyti paslaptyje priimančios organizacijos komercines ir kitas paslaptis bei informaciją, kurią nurodo priimanti organizacija pagal šios sutarties 4.7 punktą;

6.4. tausoti priimančios organizacijos turtą, už padarytą materialinę žalą atsakyti įstatymų nustatyta tvarka;

6.5. laikytis darbuotojų saugos ir sveikatos bei priešgaisrinės apsaugos taisyklių reikalavimų;

6.6. informuoti aukštąją mokyklą, jei praktikos atlikimo laikotarpiu yra skiriamos su studijų bei praktinio mokymo specifika nesusijusios užduotys nekvalifikuotam darbui atlikti, jei priimanti organizacija nesudaro sąlygų praktikos planui įgyvendinti;

6.7. parengti praktikos ataskaitą ir kitus reikalingus atsiskaitymui rašto darbus pagal aukštosios mokyklos nustatytus reikalavimus, pateikti ją aukštosios mokyklos paskirtam praktikos vadovui;

6.8. papildomi studento įsipareigojimai –.

III. BAIGIAMOSIOS NUOSTATOS

7. Ši sutartis gali būti pakeista tik rašytiniu visų šalių susitarimu. Sutarties pakeitimai yra neatsiejama šios sutarties dalis.

8. Ši sutartis gali būti nutraukiama:

8.1. jei studentas pašalinamas iš aukštosios mokyklos, nutraukia studijas ar jam suteikiamos akademinės atostogos.

8.2. jei viena iš šalių pažeidžia šioje sutartyje nustatytus įsipareigojimus;

8.3. šalių susitarimu.

9. Sutarties šalis praneša kitoms sutarties šalims apie sutarties nutraukimą ne vėliau kaip prieš 10 dienų.

10. Visi ginčai sprendžiami šalių susitarimu, o nesusitarus – teisme.

11. Ši sutartis įsigalioja nuo tos dienos, kai paskutinioji iš šalių ją pasirašo, ir galioja iki praktikos atlikimo ir visų kitų įsipareigojimų pagal šią sutartį įvykdymo.

12. Ši sutartis sudaryta trimis egzemplioriais, turinčiais vienodą teisinę galią, po vieną kiekvienai sutarties šaliai.

ŠALIŲ REKVIZITAI

**Aukštoji mokykla:**

Vilniaus universitetas, Filosofijos fakultetas, dekanas prof. Arūnas Poviliūnas

Universiteto g. 9, LT-01513, Vilnius

Tel. (8-5)2667600, faks. (8-5)2667600, el. p. fsf@fsf.vu.lt

Vilniaus universiteto praktikos vadovas (-ė):

doc. Indrė Gajdosikienė, 8634 41912, indre.gajdosikiene@fsf.vu.lt

**Priimanti organizacija:**

Institucijos pavadinimas

Vadovo (-ės) Vardas Pavardė, institucijos adresas, telefono numeris, elektroninis paštas

Įstaigos praktikos vadovas (-ė):

Vardas Pavardė, telefono numeris, elektroninis paštas

**Studentas (-ė):**

Vardas Pavardė, adresas, telefono numeris, elektroninis paštas

ŠALIŲ PARAŠAI

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Filosofijos fakulteto dekanas Prof. Arūnas PoviliūnasA.V. | Įstaigos vadovas (-ė)Vardas PavardėA.V. | Studentas (ė) Vardas Pavardė |

**Suderinta:**

Vilniaus universiteto praktikos vadovas (-ė) doc. Indrė Gajdosikienė, \_\_\_\_\_\_\_\_\_\_\_\_\_\_\_\_\_\_\_\_

*(parašas)*